**ใบงานบทที่ 1 เรื่องการเรียนรู้ด้วยตนเอง**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนตอบคำถามต่อไปนี้ พร้อมอธิบายมาพอสังเขป**

1. ให้อธิบายเกี่ยวกับการเรียนรู้ด้วยตนเอง คืออะไร
2. การเรียนรู้ด้วยตนเองมีกี่ลักษณะ จงอธิบาย
3. การเรียนรู้ด้วยตนเองมีความสำคัญอย่างไร
4. องค์ประกอบของการเรียนรู้ด้วยตนเองมีอะไรบ้าง
5. ให้ผู้เรียนสรุปบทบาทของผู้เรียนในการเรียนรู้ด้วยตนเอง มาพอสังเขป
6. ให้ผู้เรียนสรุปบทบาทของครูในการเรียนรู้ด้วยตนเอง มาพอสังเขป
7. ให้ผู้เรียนวิเคราะห์ตนเองเกี่ยวกับหัวข้อต่อไปนี้ ตามความคิดเห็นของตนเอง

7.1 ความเห็นของผู้เรียนในเรื่องความหมายของความขยัน คือ

7.2 บุคคลที่ประสบผลสำเร็จในชีวิตเพราะความขยันหมั่นเพียรที่ผู้เรียนประทับใจมากที่สุด คือใคร เพราะเหตุใด

7.3 ความขยันหมั่นเพียรมีคุณค่าและประโยชน์ต่อการศึกษาเล่าเรียน คือ

7.4 ความขยันหมั่นเพียรมีคุณค่าและประโยชน์ต่ออาชีพการงาน คือ ความหมั่น

7.5 ความขยันหมั่นเพียรมีคุณค่าและประโยชน์ต่อสังคม และประเทศชาติ คือ

7.6 ผลเสียที่เกิดจากความเกียจคร้าน คือ

**ใบงานบทที่ 2 เรื่องการใช้แหล่งเรียนรู้**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

1. แหล่งเรียนรู้ หมายถึง
2. แหล่งเรียนรู้มีบทบาทสำคัญอย่างไร
3. ให้ผู้เรียนสรุปประวัติความเป็นมาของแหล่งเรียนรู้ มาพอสังเขป
4. ประเภทของแหล่งเรียนรู้ จำแนกตามลักษณะ มีกี่ประเภท แต่ละประเภทมีลักษณะอย่างไร
5. ให้ผู้เรียนจัดทำรายงาน ตามหัวข้อเรื่องต่อไปนี้

* ห้องสมุดแหล่งเรียนรู้สำคัญของชุมชน 1 เล่ม

(คลิกดูที่) Link address : http://202.143.146.70/nfesattahipUp/2012-03-12-TR-31001-Nitipon-5Adoc.docx

* พิพิธภัณฑ์ ศาสนสถานและอุทยานแห่งชาติ 1 เล่ม

(คลิกดูที่) Link address : http://202.143.146.70/nfesattahipUp/2012-03-12-TR-31001-Nitipon-5B.doc.docx

1. ให้ผู้เรียนสืบค้นข้อมูลจากแหล่งเรียนรู้ทางอินเตอร์เน็ต เกี่ยวกับศิลปวัฒนธรรมท้องถิ่นประจำภาคที่เป็นภูมิลำเนาของผู้เรียนแล้วสรุปเป็นรายงานส่งครู 1 เล่ม

**ใบงานบทที่ 3 เรื่องการจัดการความรู้**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

1. ให้อธิบายความหมายของ “การจัดการความรู้” มาพอสังเขป
2. ให้อธิบายความสำคัญของ “การจัดการความรู้” มาพอสังเขป
3. ให้อธิบายหลักของ “การจัดการความรู้” มาพอสังเขป
4. ความสำคัญของ “การจัดการความรู้และมีลักษณะอย่างไร
5. กระบวนการจัดการความรู้ มีกี่ขั้นตอน อะไรบ้าง
6. ผู้เรียนมีวิธีกระตุ้นให้เพื่อนเล่าเรื่องเชิงลึก เพื่อแลกเปลี่ยนเรียนรู้ร่วมกันด้วยวิธีใด มีองค์ประกอบใดบ้าง
7. ความรู้ที่จำเป็นในการแก้ปัญหาหรือพัฒนาตัวผู้เรียนคืออะไร และขอบข่ายความรู้นั้นมีอะไรบ้าง
8. การจัดทำสารสนเทศเพื่อเผยแพร่ความรู้ ผู้เรียนคิดว่าวิธีใดเผยแพร่ได้ดีที่สุด เพราะเหตุใด
9. การจัดการความรู้ด้วยตนเองต้องอาศัยทักษะอะไรบ้าง และผู้เรียนมีวิธีจัดการความรู้ด้วยตนเองอย่างไร จงยกตัวอย่าง
10. องค์ความรู้ที่ผู้เรียนได้รับจากการจัดการความรู้ด้วยตนเองคืออะไร (ตอบแยกเป็นข้อๆ)
11. ให้ผู้เรียนศึกษา “โมเดลปลาทู” แล้ว อธิบาย “โมเดลปลาทู” ที่เปรียบเทียบการจัดการความรู้ เหมือนปลาทูตัวที่มี 3 ส่วน โดยตอบคำถามข้างล่างนี้

โมเดลปลาทู

1. ส่วน “หัวปลา” (knowledge Vision-KV) หมายถึง ............................................................................

2. ส่วน “ตัวปลา” (Knowledge Sharing-KS) หมายถึง ............................................................................

3. ส่วน “หางปลา” (Knowledge Assets-KA) หมายถึง ..........................................................................

**ใบงานบทที่ 4 กิจกรรมแนะนำตนเอง**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**กิจกรรมแนะนำตนเอง**

**วัตถุประสงค์**

1. เพื่อฝึกทักษะการพูด และการฟังโดยใช้กิจกรรมแนะนำตนเองเป็นสื่อ
2. เพื่อสร้างความคุ้นเคยระหว่าง ครู-ผู้เรียน,ผู้เรียน-ผู้เรียน

**วิธีการ**

1. ครูแนะนำตนเองเป็นตัวอย่าง โดยใช้เวลาในการแนะนำตนเอง ประมาณ 3 นาที โดยมีหัวข้อสำคัญประกอบด้วย
   1. ชื่อ……………………………..นามสกุล………………………… อายุ ………………..ปี
   2. ที่อยู่ (ปัจจุบัน)………………………………………………………………...…………….
   3. ที่อยู่เดิม (ภูมิลำเนา)…………………………………………………………………………
   4. ความภาคภูมิใจหรือความประทับใจ หรืออื่น ๆ ที่อยากบอก
2. ให้ผู้เรียนออกมาแนะนำตนเองหน้าห้องเรียนตามตัวอย่างโดยวิธีจับฉลาก (เขียนชื่อของผู้เรียน

ใส่กล่องไว้)

* 1. ให้ผู้เรียนออกมาแนะนำตนเองจนครบทุกคน ๆ ละ 3 นาที
  2. ครูอาจเปิดโอกาสให้พูดข้อมูลเพิ่มเติมกรณีผู้เรียนไม่กล้าแสดงออก(ไม่ค่อยพูด)
  3. กรณีที่ผู้เรียนใช้เวลามากเกินไปแต่ไม่มากนักก็ควรให้พูดต่อ

1. ครูอธิบายเพิ่มเติมให้ผู้เรียนทุกคนกลับไปฝึกทักษะการพูดเพิ่มเติม เพราะการพูดเป็นสาระสำคัญของการเรียน การศึกษานอกระบบและการศึกษาตามอัธยาศัย

**ใบงานบทที่ 5 “คิดเป็น”**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**คำสั่ง** ให้ท่านคัดเลือกข่าวเกี่ยวกับสภาพสังคมปัจจุบันที่ท่านสนใจมา 1 ข่าว และดำเนินการ วิเคราะห์ว่าข่าวดี หรือไม่ เหมาะสม อย่างไร พร้อมให้เหตุผลในการวิเคราะห์ข่าวว่า ได้นำข้อมูลด้านตนเอง ด้านสังคมสิ่งแวดล้อม และด้านวิชาการ มาใช้ประกอบในการวิเคราะห์ เขียนตามแบบกำหนด

1. เขียนหัวข้อข่าว
2. รายละเอียดของข่าว (ตัดข่าวมาติดในใบงาน)
3. สังเคราะห์ข่าวของตัวเองลงในใบงานพร้อมกับลงชื่อให้เรียบร้อย

**ใบงานบทที่ 6 “การวิจัยอย่างง่าย”**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**คำสั่ง** ให้ผู้เรียนศึกษาเรื่องการวิจัยอย่างง่าย และตอบคำถาม ต่อไปนี้

1. การวิจัย หมายถึง
2. การวิจัย มีความสำคัญอย่างไร
3. องค์ประกอบในการวิจัยมีหัวข้ออะไรบ้าง
4. สถิติง่าย ๆ ที่ใช้เพื่อการวิจัย มีอะไรบ้าง
5. เครื่องมือการวิจัยที่นิยมใช้มาก ได้แก่

(1)

(2)

(3)

6. จงบอกวิธีการเผยแพร่งานวิจัยมา 3 วิธี

7. จงบอกประโยชน์ของการวิจัย

**ใบงานบทที่ 7.1 กรณีตัวอย่างเรื่องหลายชีวิต**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนศึกษากรณีตัวอย่างนี้ แล้วร่วมกันตอบคำถามตามประเด็นที่กำหนดให้**

พระมหาสมชัย เป็นพระนักเทศน์ มีประสบการณ์การเทศน์มหาชาติกัณฑ์มัทรีที่มีชื่อเสียง เป็นที่แพร่หลายในหลายที่หลายภาคของไทยวัดหลายแห่งต้องจองท่านไปเทศน์ให้งานวัดนั้น ๆ เพราะญาติโยมขอร้อง และพระนักเทศน์ทั้งหลายก็นิยมเทศน์ร่วมกับท่านมหาสมชัยตั้งใจไว้ว่าอยากเดินทางไปเทศน์ที่วัดไทยในอเมริกาสักครั้งในชีวิต เพราะไม่เคยไปต่างประเทศเลย

เจ้เกียว เป็นนักธุรกิจชั้นนำ มีกิจการหลายอย่างในความดูแล เช่น กิจการเสื้อผ้าสำเร็จรูป กิจการจำหน่ายสินค้าโอท้อป กิจการส่งออกสินค้าอาหารกระป๋อง กิจการจำหน่ายสินค้าทางอินเตอร์เน็ต แต่เจ้เกียวไม่มีลูกสืบสกุลเลย ตั้งความหวังไว้ว่า ขอมีลูกสักคน แต่ก็ไม่เคยสมหวังเลย

ลุงแป้น เป็นเกษตรอาวุโส อายุเกิน 60 ปีแล้ว แต่ยังแข็งแรง มีฐานะดี ชอบทำงานทุกอย่างไม่อยู่นิ่ง ทำงานส่วนตัว งานสังคม งานช่วยเหลือคนอื่น และงานบำรุงศาสนาลุงแป้นแอบมีความหวังลึกๆอยากได้ปริญญากิตติมศักดิ์ จากมหาวิทยาลัยราชภัฏสักแห่งเพื่อเก็บไว้เป็นความภูมิใจของตนเอง และวงศ์ตระกูล

เด็กหญิงนวลเพ็ญ เป็นเด็กหญิงจนๆ ต่างจังหวัดห่างไกล ไม่เคยเห็น ไม่เคยเข้าเมือง ไม่เคยออกจากหมู่บ้านไปไกลๆ เลย ด.ญ. นวลเพ็ญ คิดว่าถ้ามีโอกาสไปเที่ยวกรุงเทพสักครั้งคงจะดีใจและมีความสุขมากที่สุด

ทิดแหวง บวชเป็นเณรตั้งแต่เล็ก เมื่ออายุครบบวชพระเพิ่งสึกออกมาช่วยพ่อทำนา ทิดแหวงตั้งความหวังไว้ว่าเขาอยากแต่งงานกับหญิงสาวสวย ร่ำรวยสักคน จะได้มีชีวิตที่สุขสบาย ไม่ต้องทำงานหนักเหมือนที่เป็นอยู่ในปัจจุบัน

**ประเด็น กรณีตัวอย่างเรื่อง “หลายชีวิต” ให้ผู้เรียนสรุปองค์ความรู้ที่ได้รับจากการอ่านบทความข้างต้นมาพอสังเขป**

**ใบงานบทที่ 7.2 กรณีตัวอย่างเรื่อง แป๊ะฮง**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนศึกษากรณีตัวอย่างนี้ แล้วร่วมกันตอบคำถามตามประเด็นที่กำหนดให้**

ท่านขุนพิชิตพลพ่าย เป็นคหบดีมีชื่อเสียงมากในด้านความเมตตากรุณาท่านเป็นคนที่พร้อมไปด้วยทรัพย์สมบัติ ข้าทาสบริการ เกียรติยศ ชื่อเสียง และสุขกายสบายใจ

ตาแป๊ะฮง เป็นชายจีนชราตัวคนเดียว ขายเต้าฮวย อาศัยอยู่ในห้องแถวเล็ก ๆ หลังบ้านขุนพิชิต

แป๊ะฮงขายเต้าฮวยเสร็จกลับบ้านตอนเย็นตกค่ำหลังจากอาบน้ำอาบท่ากินข้าวเสร็จก็นั่งสีซอเพลิดเพลินทุกวันไx

วันหนึ่งท่านขุนคิดว่า แป๊ะฮงดูมีความสุขดี แต่ถ้าได้มี เงินมากขึ้น คงจะมีความสุขอย่างสมบูรณ์มากขึ้น ท่านขุนจึงเอาเงินหนึ่งแสนบาทไปให้แป๊ะฮง จากนั้นมาเป็นเวลาอาทิตย์หนึ่งเต็ม ๆ ท่านขุนไม่ได้ยินเสียงซอจากบ้านแป๊ะฮงอีกเลย ท่านขุนรู้สึกเหมือนขาดอะไรไปสักอย่างหนึ่ง เย็นวันที่แปดแป๊ะฮงก็มาพบท่านขุน พร้อมกับนำเงินที่ยังเหลืออีกหลายหมื่นมาคืน แป๊ะฮงบอกท่านขุนว่า

“ผมเอาเงินมาคืนท่านครับ ผมเหนื่อยเหลือเกิน มีเงินมากก็ต้องทำงานมากขึ้นต้องคอยระวังรักษาเงินทอง เต้าฮวยก็ไม่ได้ขาย ต้องไปลงทุนทางอื่นเพื่อให้รวยมากขึ้นอีกลงทุนแล้วก็กลัวขาดทุน เหนื่อยเหลือเกิน ผมไม่อยากได้เงินแสนแล้วครับ”

คืนนั้นท่านขุนก็หายใจโล่งอก เมื่อได้ยินเสียงซอจากบ้านแป๊ะฮง แทรกเข้ามากับสายลม

**ประเด็น ในเรื่องของความสุขของคนในเรื่องนี้ ท่านได้แนวคิดอะไรบ้าง**

**ใบงานบทที่ 7.3 กรณีตัวอย่างเรื่อง ธัญญวดี**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนศึกษากรณีตัวอย่างนี้ แล้วร่วมกันตอบคำถามตามประเด็นที่กำหนดให้**

ธัญญวดีได้รับการบรรจุเป็นครูในโรงเรียนมัธยมที่ต่างจังหวัด พอเป็นครูได้ 1 ปี ก็มีอันเป็นต้องย้ายเข้ามาอยู่ในกรุงเทพมหานคร โรงเรียนที่ธัญญาวดีย้ายเข้ามาทำการสอนเป็นโรงเรียนมัธยมเช่นเดียวกัน แต่มีการสอนการศึกษาผู้ใหญ่ ระดับที่ 3-4 และ 5 ในตอนเย็นอีกด้วย มาเมื่อเทอมที่แล้ว ธัญญวดีได้รับการชักชวนจากอาจารย์ใหญ่ให้สอนการศึกษาผู้ใหญ่ ธัญญวดี เห็นว่าตัวเองไม่มีภาระอะไรก็เลยตกลงโดย ไม่ต้องคิดถึงเรื่องอื่น ซ้ำยังจะมีรายได้เพิ่มขึ้นอีกด้วย

แต่ธัญญวดีจะคิดผิดหรือเปล่าไม่ทราบ เริ่มต้นจากเสียงกระแนะกระแหนจากครูเก่าบางคนว่ามาอยู่ยังไม่ทันไรก็ได้สอนภาคค่ำ ส่วนครูเก่าที่สอนภาคค่ำ ก็เลือกสอนเฉพาะชั่วโมงต้นๆ โดยอ้างว่า เขามีภารกิจทำที่บ้าน ธัญญวดียังสาว ยังโสด ไม่มีภาระอะไรต้องสอนชั่วโมงท้าย ๆ ทำให้ธัญญวดีต้องกลับบ้านดึกทุกวัน ถึงบ้านก็เหนื่อย อาบน้ำแล้วหลับเป็นตายทุกวัน

การสอนของครูภาคค่ำ ส่วนใหญ่ ไม่ค่อยคำนึงถึงผู้เรียน เขาจะรีบสอนให้หมดไปชั่วโมงหนึ่งๆ เท่านั้น เทคนิคการสอนที่ได้รับการอบรมมา เขาไม่นำพา ทำงานแบบขอไปที เช้าชามเย็นชาม ธัญญวดีเห็นแล้วก็คิดว่า คงจะอยู่ร่วมสังฆกรรมไม่ได้ จึงพยามยามทุ่มเทกำลังกายกำลังใจและเวลา ทำทุกๆ วิถีทางเพื่อหวังจะให้ครูเหล่านั้นได้เอาเยี่ยงอย่างของตนบ้างแต่ก็ไม่ได้ผลทุกอย่างเหมือนเดิม ธัญญวดีแทบหมดกำลังใจไม่มีความสุขเลย คิดจะย้ายหนีไปอยู่ที่อื่น มาฉุกคิดว่าที่ไหนๆ คงเหมือนๆ กัน คนเราจะให้เหมือนกันหมดทุกคนเป็นไปไม่ได้

**ประเด็น ถ้าท่านเป็นธัญญวดี ทำอย่างไร จึงจะอยู่ในสังคมได้อย่างมีความสุข**

**ใบงานบทที่ 7.4 กรณีตัวอย่างเรื่อง วุ่น**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนศึกษากรณีตัวอย่างนี้ แล้วร่วมกันตอบคำถามตามประเด็นที่กำหนดให้**

หมู่บ้านดอนทรายมูลที่เคยสงบเงียบมาแต่กาลก่อน กลับคึกคักด้วยผู้คนที่อพยพเข้าไปอยู่เพิ่มกันมากขึ้นๆ ทุกวัน ทั้งนี้เป็นเพราะการค้นพบพลอยในหมู่บ้าน มีการต่อไฟฟ้า ทำให้สว่างไสว ถนนลาดยางอย่างดี รถราวิ่งขวักไขว่ไปหมด สิ่งที่ไม่เคยเกิดขึ้นมาก่อนก็เกิดขึ้น เช่น เมื่อวานเจ้าจุกลูกผู้ใหญ่จ้าง ถูกรถจากกรุงเทพ ฯ ทับตายขณะวิ่งไล่ยิงนก เมื่อเดือนก่อน น.ส. เหรียญเงิน เทพีสงกรานต์ปีนี้ ถูกไฟฟ้าดูดขณะรีดผ้าอยู่ ซ่องผู้หญิงเกิดขึ้นเป็นดอกเห็ด เพื่อต้อนรับแขกที่มาทำธุรกิจ ที่ร้ายก็คือเป็นที่เที่ยวของผู้ชาย ในหมู่บ้านนี้ไปด้วย ทำให้ผัวเมียตีกันไม่เว้นแต่ละวัน

ครูสิงห์แกนั่งดูเหตุการณ์ต่าง ๆ ที่เกิดขึ้นแล้ว ได้แต่นั่งปลงอนิจจัง “เออ ไอ้พวกนี้เคยสอนจ้ำจี้จ้ำไชมา ตั้งแต่หัวเท่ากำปั้น เดี๋ยวนี้ดูมันขัดหูขัดตากันไปหมด จะสอนมันอย่างเดิมคงจะไปไม่รอดแล้ว เราจะทำอย่างไรดี”

**ตอบคำถามประเด็นดังต่อไปนี้**

1. ทำไมจึงเกิดปัญหาต่าง ๆ เหล่านี้ขึ้นในหมู่บ้านดอนทรายมูล  
 2. ในฐานะนักการศึกษาท่านจะแก้ปัญหาอย่างไร

3. ท่านคิดว่า การศึกษาที่เหมาะสมกับสภาพของสังคมเช่นนี้ ควรเป็นอย่างไร

**ใบงานบทที่ 7.5 กรณีตัวอย่างเรื่อง สู้ไหม**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**ให้ผู้เรียนศึกษากรณีตัวอย่างนี้ แล้วร่วมกันตอบคำถามตามประเด็นที่กำหนดให้**

ผมตกใจสะดุ้งต้นขึ้นเมื่อเกิดเสียเอะอะ พอลืมตาขึ้นมา เห็นทุกคนยืนกันเกือบหมดรถ “ทุกคนนั่งลงอยู่นิ่งๆ อย่าเคลื่อนไหวไม่งั้นยิงตายหมด” เสียงตวาดลั่นออกมาจากปากของเจ้าชายหน้าเหี้ยม คอสั้นที่ยืนอยู่หน้ารถ กำลังใช้ปืนจ่ออยู่ที่คอของคนขับ

ผมรู้ทันทีว่ารถทัวร์ที่ผมโดยสารคันนี้ถูกเล่นงานโดยเจ้าพวกวายร้ายแน่ หันไปดูด้านหลัง เห็นไอ้วายร้าย อีกคนหนึ่งถือปืนจังก้าอยู่ ผมใช้มืออันสั่นเทาล้วงลงไปในกระเป๋ากางเกง คลำ .38 เห่าไฟของผมซึ่งซื้อออกมาจากร้านเมื่อบ่ายนี้เอง นึกในใจว่า “โธ่เพิ่งซื้อเอามายังไม่ทันยิงเลย เพียงใส่ลูกเต็มเท่านั้นเองก็จะถูกคนอื่นเอาไปเสียแล้ว”

เสียงเจ้าตาพองหน้ารถตะโกนขู่บอกคนขับรถ “หยุดรถเดี๋ยวนี้ มึงอยากตายโหงหรือไง” ผมนึกในใจว่าเดี๋ยวพอรถหยุดมันคงต้องให้เราลงจากรถแล้วกวาดกันเกลี้ยงตัว แต่ผมต้องแปลกใจแทนที่รถจะหยุดมันกลับยิ่งเร็วขึ้นทุกที ยิ่งไปกว่านั้นรถกลับส่ายไปมาเสียด้วย ไอ้พวกมหาโจรเซไปเซมา แต่เจ้าตาพองยังไม่

ลดละ แม้จะเซออกไป มันก็กลับวิ่งไปยืนประชิดคนขับอีก “พร้อมตะโกนอยู่ตลอดเวลา หยุดโวย หยุด ไอ้นี่ กูลงไปได้ละมึง จะเหยียบให้คาส้นทีเดียว”

รถคงตะบึงไปต่อ คนขับบ้าเดือดเสียแล้ว ผมไม่แน่ใจว่า เขาคิดอย่างไร ขณะนั้นผมกวาดสายตาเห็นผู้ชายที่นั่งถัดไปทางม้านั่งทางด้านซ้าย เป็นตำรวจยศจ่ากำลังจ้องเขม็งไปที่ไอ้วายร้าย และถัดไปอีกเป็นชายผมสั้นเกรียนอีก 2 คน ใส่กางเกงสีกากี และสีขี้ม้า ผมเข้าใจว่าคงจะเป็นตำรวจหรือทหารแน่ กำลังเอามือล้วงกระเป๋ากางเกงอยู่ทั้งสองคน

บรรยากาศตอนนั้นช่างเครียดจริงๆ ไหนจะกลัวปล้น ถูกยิง ไหนจะกลัวรถคว่ำ ทุกคนเกร็งไปหมด ทุกสิ่งทุกอย่างถึงจุดวิกฤตแล้ว

**ตอบคำถามประเด็นดังต่อไปนี้**

1. ถ้าคุณอยู่ในเหตุการณ์อย่างผม คุณจะตัดสินใจอย่างไร
2. ก่อนที่คุณจะตัดสินใจ คุณคิดถึงอะไรบ้าง

**ใบงานบทที่ 8 การเขียนรายงานการวิจัยอย่างง่าย**

**วิชาทักษะการเรียนรู้ ทร31001**

**ระดับมัธยมศึกษาตอนปลาย**

**คำสั่ง** ให้ผู้เรียนแบ่งกลุ่ม และให้แต่ละกลุ่มกลุ่ม ศึกษาปัญหาโดยวิธีการทำวิจัยอย่างง่าย 1 เรื่อง และเขียนเป็นรายงาน โดยมีการนำเสนอในหัวข้อต่อไปนี้

1. ชื่อเรื่อง
2. ชื่อผู้วิจัย
3. ความเป็นมาของการวิจัย
4. วัตถุประสงค์ของการวิจัย
5. วิธีดำเนินการวิจัย
6. ผลการวิจัย
7. ข้อเสนอแนะ
8. เอกสารอ้างอิง